1. pielikums

Nodarbinātības valsts aģentūras

08.07.2025. rīkojumam Nr. 1.1-1/149

**Aktīvā nodarbinātības pasākuma „Apmācība pie darba devēja” īstenotāju izvēles kārtība**

**I. Vispārīgie noteikumi**

1. Aktīvā nodarbinātības pasākuma „Apmācība pie darba devēja” (turpmāk – Pasākums) īstenotāju izvēles kārtība (turpmāk – kārtība) nosaka, kā Nodarbinātības valsts aģentūras (turpmāk – Aģentūra) aktīvo nodarbinātības pasākumu īstenotāju izvēles komisija (turpmāk – Komisija) izvērtē Pasākuma īstenotāju (turpmāk – pretendentu) iesniegtos pieteikumus Pasākuma īstenošanai (turpmāk – pieteikums), atbilstoši Ministru kabineta   
   2011. gada 25. janvāra noteikumos Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi) noteiktajam.
2. Pasākumu finansē no Atveseļošanas fonda projekta “Prasmju pilnveide pieaugušajiem”   
   Nr. 3.1.2.5.i.0/1/23/I/CFLA/001.

**II. Prasības piedāvājuma noformējumam un iesniegšanai**

1. Pretendents pieteikumu sagatavo un iesniedz saskaņā ar šajā kārtībā noteiktajām prasībām. Pretendents uzņemas atbildību par piedāvājuma iesniegšanu Aģentūras noteiktajā termiņā, saskaņā ar šajā kārtībā izvirzītajām prasībām. Pieteikumus, kuri Aģentūrā iesniegti pēc paziņojumā norādītā iesniegšanas termiņa beigām, Komisija nevērtē.
2. Pretendents pieteikumu Pasākumam Aģentūrai iesniedz, iesūtot to parakstītu ar drošu elektronisko parakstu uz Aģentūras oficiālo e-adresi, ievērojot, ka maksimālais pieļaujamais apjoms, sūtot un saņemot dokumentus ar e-parakstu, ir 50 MB.
3. Iesniegtajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
4. Pieteikumam jābūt valsts valodā.
5. Pretendenta pieteikumu un tā pielikumus paraksta pretendentu pārstāvēt tiesīga vai pretendenta pilnvarota persona. Personas, kuras paraksta pieteikumu, pārstāvības tiesībām jābūt nostiprinātām atbilstoši normatīvajos aktos noteiktajam regulējumam. Ja pieteikumā iekļauto dokumentāciju paraksta pilnvarota persona, piedāvājumam pievieno pretendenta paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju. Ja pretendents ir iesniedzis pieteikumu, kurš nav parakstīts ar drošu elektronisko parakstu, Komisija pieteikumu nevērtē.
6. Pretendenta pieteikuma izskatīšanu Komisijā uzsāk ne vēlāk kā 10 darba dienu laikā pēc dienas, kad saņemts pretendenta pieteikums.
7. Līdz pretendenta pieteikuma izskatīšanas Komisijā dienai pretendents ir tiesīgs grozīt iesniegto pieteikumu. Paziņojums par grozījumiem pieteikumā sagatavojams, noformējams un iesniedzams tāpat kā pieteikums un tajā jābūt norādei, ka tie ir sākotnējā pieteikuma grozījumi.
8. Līdz pretendenta pieteikuma izskatīšanas Komisijā dienai pretendents ir tiesīgs atsaukt iesniegto pieteikumu, par to paziņo Aģentūrai rakstveidā iesūtot e-adresē vēstuli. Pieteikuma atsaukšana nav grozāma un Komisijā pieteikumu nevērtē.

**III. Pretendenta atlases dokumenti un kritēriji pretendenta vērtēšanai**

1. Pretendents pieteikumu pasākuma īstenošanai iesniedz, izmantojot Aģentūras mājaslapā www.nva.gov.lv →sadaļā „Apmācība pie [darba](https://www.nva.gov.lv/lv/apmaciba-pie-darba-deveja) devēja” ievietotās pieteikuma veidlapas.
2. Lai novērtētu pretendenta atbilstību Pasākuma īstenošanas nosacījumiem, pretendentam jāiesniedz šādi dokumenti:
   1. Pieteikums pasākuma īstenošanai;
   2. pieteikuma pielikums “Aktīvā nodarbinātības pasākuma “Apmācība pie darba devēja” mācību plāns” un citi pieteikumā norādītie pielikumi (ja attiecināms).
3. Komisija uz lēmuma pieņemšanas dienu pārliecinās, ka pretendents atbilst šādām prasībām:
   1. Komisija, atbilstoši Starptautisko un Latvijas Republikas nacionālo sankciju likuma (turpmāk – Sankciju likums) 11.2 pantā noteiktajam, pretendentam, tā valdes vai padomes locekļiem, patiesā labuma guvējam, pārstāvēt tiesīgai personai vai prokūristam, vai personai, kura ir pilnvarota pārstāvēt pretendentu darbībās nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Papildus Komisija pārliecinās, vai pretendents nav Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula (EU) 2022/576), 5.l panta pirmajā punktā minētā juridiskā persona, vienība vai struktūra, kas veic uzņēmējdarbību Krievijā un kam vairāk nekā 50 % īpašuma daļu ir valsts īpašumā vai publiskā kontrolē;
   2. saskaņā ar Noteikumu 15.1. apakšpunkta prasībām – pretendents ir reģistrēts saskaņā ar attiecīgo saimniecisko darbību regulējošo normatīvo aktu prasībām, kā arī pretendenta pieteikumā norādītais NACE kods ir reģistrēts Valsts ieņēmuma dienesta (turpmāk – VID) publiskojamo datu bāzē;
   3. saskaņā ar Noteikumu 15.2. apakšpunkta prasībām – pretendentam ir licence, akreditācijas lapa, sertifikāts attiecīgo pakalpojumu sniegšanai, ja to nepieciešamību nosaka normatīvie akti;
   4. saskaņā ar Noteikumu 15.3. apakšpunkta prasībām – pretendentam ir Pasākuma īstenošanai atbilstoša materiāltehniskā bāze, kas izveidota jau pirms pasākuma īstenošanas uzsākšanas, ja šāda materiāltehniskā bāze ir nepieciešama Pasākuma īstenošanai;
   5. saskaņā ar Noteikumu 15.4. apakšpunkta prasībām – pretendents pēdējo divu gadu laikā nav būtiski pārkāpis Aģentūras pasākumu īstenošanas nosacījumus;
   6. uz lēmuma pieņemšanas dienu, saskaņā ar Noteikumu 15.5. apakšpunkta prasībām – uz pretendentu neattiecas neviens no Publisko iepirkumu likuma (turpmāk – PIL) 42. panta otrās daļas 4., 6. un 14. punktā minētajiem izslēgšanas noteikumiem:
      1. ir pasludināts pretendenta maksātnespējas process, apturēta pretendenta saimnieciskā darbība, pretendents tiek likvidēts;
      2. pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kurš izpaužas kā:
         1. vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī;
         2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.
   7. saskaņā ar Noteikumu 15.5. apakšpunkta prasībām – pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*;
   8. saskaņā ar Noteikumu 109.1 punkta prasībām – pretendents ir komersants (izņemot izglītības iestādi, kuras pamatuzdevums ir izglītības programmu īstenošana), pašnodarbināta persona, individuālais uzņēmums, biedrība (izņemot politisko partiju) vai nodibinājums;
   9. saskaņā ar Noteikumu 109.2 un 109.3 punkta prasībām – pretendents praktisko apmācību neorganizē nekvalificētu vai mazkvalificētu darbu apguvei (vienkāršo profesiju darbi atbilstoši Profesiju klasifikatora devītajai pamatgrupai) un/vai praktiskā apmācība ietver profesionālās kompetences apgūšanu, kas atbilst otrā, trešā, vai ceturtā profesionālās kvalifikācijas līmeņa profesionālajai kompetencei;
   10. saskaņā ar Noteikumu 109.11 1. apakšpunkta prasībām – pretendents darba algu Pasākumā iesaistītajam noteicis vismaz valstī noteiktās minimālās mēneša darba algas apmērā, vai ne mazāk kā minimālo stundas tarifa likmi;
   11. saskaņā ar Noteikumu 109.11 3. apakšpunkta prasībām – pretendents var nodrošināt pasākuma īstenošanai darba vadītāju, kas palīdz nostiprināt darba iemaņas, profesionālās prasmes un zināšanas. Viens darba vadītājs var vadīt darbu ne vairāk kā diviem praktiskajā apmācībā iesaistītajiem bezdarbniekiem.
   12. Saskaņā ar Noteikumu 74. punkta prasībām, pretendenta pieteiktā darba vieta tiek veidota no jauna vai darba vietām ir jābūt vakantām sakarā ar darba tiesisko attiecību izbeigšanu uz darbinieka uzteikuma pamata, uz pretendenta un darbinieka vienošanās pamata vai uz pretendenta uzteikuma pamata Darba likuma 101. panta pirmās daļas 1., 2., 3., 4., 5. un 11. punktā noteiktajos gadījumos, kā arī darba vietas ar nepilnu darba laiku, ja šāds darba laiks noteikts, pamatojoties uz darbinieka lūgumu; Vakancei jābūt aktuālai dienā, kad tiek iesniegts Pieteikums Pasākuma īstenošanai.

**IV Piedāvājumu vērtēšana**

1. Komisija pārbauda, vai pretendents ir iesniedzis visus šīs kārtības 12. punktā noteiktos dokumentus un tie parakstīti atbilstoši kārtības 7. punktam. Ja Komisija konstatē, ka pieteikums nav noformēts atbilstoši dokumentu noformēšanas prasībām, Komisija rakstveidā par to informē pretendentu un 5 darba dienu laikā no informācijas pieprasīšanas brīža pieprasa, lai pretendents pieteikumu noformē atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajām prasībām, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieteikumu, kurš noformēts atbilstoši dokumentu noformēšanas prasībām, pretendenta pieteikumu no dalības tālākā vērtēšanā izslēdz.
2. Komisija atbilstoši Sankciju likuma 11.2 pantā noteiktajam, pārbauda, vai uz pretendentu, tā valdes vai padomes locekli, patiesā labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, neattiecas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Pārbaudei izmanto LURSOFT sankciju sarakstu (<https://sankcijas.lursoft.lv/site/index>) un Uzņēmumu reģistrā pārbauda pretendenta (tikai juridiskas personas), tā vienības vai struktūras Regulā (EU) 2022/576 5.l panta pirmajā punktā noteiktajam. Ja konstatē atbilstību Sankciju likuma 11.2 pantā un Regulas (EU) 2022/576 5.l panta pirmajā punktā noteiktajam, Komisija izslēdz pretendenta pieteikumu no tālākas vērtēšanas;
3. Komisija vērtē pretendentu, pieteikumu un tā pielikumu atbilstību Noteikumu prasībām:
   1. Noteikumu 15.1. apakšpunkta prasību pārbaudei izmanto VID publiskojamo datu bāzi <https://www6.vid.gov.lv/>, vai VID Saimnieciskās darbības veicēju reģistru <https://www6.vid.gov.lv/SDV>, vai VID nodokļu maksātāju reģistru <https://www6.vid.gov.lv/STRV>. Ja komisija konstatē, ka pretendenta pieteikumā norādītais NACE kods nav reģistrēts VID publiskojamo datu bāzē, komisija 5 darba dienu laikā no informācijas pieprasīšanas brīža pretendentam lūdz iesniegt no VID elektroniskās deklarēšanas sistēmas (turpmāk – VID EDS) izgūtu izziņu, kas apliecina pretendenta darbību pieteikumā norādītā NACE koda jomā. Ja vēstulē noteiktajā termiņā izziņa no VID EDS netiek iesniegta, pretendenta pieteikums no dalības tālākā vērtēšanā tiek izslēgts;
   2. Noteikumu 15.2. apakšpunkta prasību pārbaudei izmanto pretendenta pieteikumā sniegto apliecinājumu un papildu iesniegto informāciju (ja attiecināms);
   3. Noteikumu 15.3. apakšpunkta prasību pārbaudei izmanto pretendenta pieteikumā sniegto apliecinājumu par atbilstošo materiāltehnisko bāzi;
   4. Noteikumu 15.4. apakšpunkta prasību pārbaudei izmanto Aģentūras aktīvo nodarbinātības pasākumu un pasākumu sadarbības partneru līgumsaistību pārkāpumu reģistru. Ja pretendents ir iekļauts pārkāpumu reģistrā un kopš pārkāpuma reģistrēšanas, nav pagājuši divi gadi, Komisija izslēdz pretendenta pieteikumu no tālākas vērtēšanas;

Atbilstību Noteikumu 15.5. apakšpunkta prasībām pārbauda Elektroniskā iepirkumu sistēmas e-izziņu apakšsistēmā. Komisija pārliecinās, vai uz pretendentu neattiecas Kārtības 13.6. un 13.7. apakšpunktā noteiktās prasības. Ja konstatē, ka uz pretendentu attiecas Kārtības 13.6.2. apakšpunktā minētie izslēgšanas noteikumi, komisija pārbauda, vai tie atbilst 13.6.2.1. un 13.6.2.2. apakšpunktā minētajiem pārkāpumiem. Ja uz pretendentu attiecas kāds no PIL 42. panta otrās daļas 4., 6. un 14. punktā minētajiem izslēgšanas noteikumiem, komisija izslēdz pretendenta pieteikumu no tālākas vērtēšanas. Komisija neizslēdz pretendenta pieteikumu no tālākas vērtēšanas ja no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums, līdz pieteikuma iesniegšanas dienai ir pagājuši trīs gadi (PIL 42. panta ceturtās daļas 2. punkts). Ja konstatē, ka pretendentam ir nodokļu parāds, pretendenta pieteikums no dalības tālākā vērtēšanā tiek izslēgts.

* 1. Noteikumu 74. punkta prasību pārbaudei izmanto informāciju, kas pieejama pretendenta sagatavotajā pieteikumā (vai apliecinājums, vai atzīme par pieteikto darba vietu) un informāciju IS BURVIS.
  2. Noteikumu 109.1 punkta prasību pārbaudei izmanto Valsts Izglītības Informācijas sistēmu (<https://www.viis.gov.lv/registri/iestades>) (vai pretendents nav izglītības iestāde, kuras pamatuzdevums ir izglītības programmu īstenošana), Latvijas vēstneša politisko partiju reģistra ziņas (<https://www.vestnesis.lv/oficialie-pazinojumi/politisko-partiju-registra> zinas) (vai pretendents nav politiskā partija). Ja pretendents ir izglītības iestāde, kuras pamatuzdevums ir izglītības programmu īstenošana, vai pretendents ir politiskā partija, tā pieteikumu no dalības tālākā vērtēšanā izslēdz;
  3. Noteikumu 109.2 un 109.3 punkta prasību pārbaudei izmanto pretendenta pieteikumā pievienoto Pasākumā iesaistītā amata aprakstu. Pārbauda, vai amata aprakstā nav norādīta nekvalificētu vai mazkvalificētu darbu apguve (nav vienkāršo profesiju darbi atbilstoši Profesiju klasifikatora devītajai pamatgrupai), vai amata aprakstā norādītie darba pienākumi atbilst Labklājības ministrijas mājaslapā Profesiju klasifikatorā norādītajai profesijai (un tā atbilst otrā, trešā vai ceturtā profesionālās kvalifikācijas līmeņa profesionālajai kompetencei). Izmanto Valsts izglītības attītstības aģentūras datu bāzi *<https://www.visc.gov.lv/lv/profesionalo-kvalifikaciju-saraksts-kuram-obligati-piemerojamas-profesijas-standarta-ietvertas-attiecigas-profesionalas-kvalifikacijas-prasibas>*.
  4. Noteikumu 109.11 1. apakšpunkta prasības pārbaudei izmanto pretendenta pieteikumā sniegto informāciju par Pasākumā iesaistītā darba algas apmēru mēnesī. Pretendenta pieteiktajai praktiskās apmācības vietai mēneša darba alga normāla darba laika ietvaros jābūt ne mazāk kā valstī noteiktās minimālās mēneša darba algas apmērā vai ne mazāk kā minimālai stundas tarifa likmei. Ja pieteiktā praktiskās apmācības vieta ir profesijā, kas minēta 2019. gada 3. maija Būvniecības Nozares ģenerālvienošanās 1. pielikumā un pretendents darbojas būvniecības nozarē, pretendents pieteiktajai praktiskās apmācības vietai noteicis mēneša darba algu normāla darba laika ietvaros ne mazāk kā 1050 *euro* vai ne mazāk kā minimālo stundas tarifa likmi 6,29 *euro*[[1]](#footnote-3);
  5. Noteikumu 109.11 3. apakšpunkta prasības pārbaudei izmanto pretendenta pieteikumā sniegto apliecinājumu un informāciju par darba vadītāju (vadītājiem), vai darba vadītājam ir iegūta attiecīgā izglītība vai darba vadītājam ir ne mazāk kā divus gadus ilga darba pieredze attiecīgajā profesijā. Viens darba vadītājs var vadīt darbu ne vairāk kā diviem praktiskajā apmācībā iesaistītajiem bezdarbniekiem.Pārbaudei izmanto Bezdarbnieku uzskaites un reģistrēto vakanču informācijas sistēmā reģistrēto informāciju.

1. Pēc visu kritēriju pārbaudes, Komisija pārliecinās, vai pretendenta pieteikuma saturs ir sniedzis visu izvērtēšanai nepieciešamo informāciju, vai tas ir atbilstoši noformēts. Ja Komisija konstatē, ka pieteikumā ietvertā vai pretendenta iesniegtā informācija vai dokuments ir neskaidrs, vai nepilnīgs vai, ņemot vērā līdzšinējo sadarbību ir nepieciešama papildu informācija, lai gūtu pārliecību, ka pretendents spēs nodrošināt Pasākuma mērķa sasniegšanu un piešķirtā finansējuma izlietošanu atbilstoši Pasākuma īstenošanas nosacījumiem, Komisija 5 darba dienu laikā, rakstveidā par to informē pretendentu un 5 darba dienu laikā no informācijas pieprasīšanas brīža pieprasa, lai pretendents izskaidro vai papildina minēto informāciju vai dokumentu, vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Ja vēstulē noteiktajā termiņā pretendents neiesniedz pieprasīto informāciju, pretendenta pieteikumu no dalības tālākā vērtēšanā izslēdz. Komisijai ir tiesības pieprasīt informāciju par pretendenta atbilstību no kompetentajām valsts institūcijām.

**V. Lēmuma pieņemšana**

1. Komisija pieņem lēmumu atbilstoši Pasākuma īstenošanai piešķirtajam rezultatīvajam rādītājam. Ja Pasākumam noteiktais rezultatīvais rādītājs ir pietiekams visu pretendentu pieteikto praktiskās apmācības vietu izveidei, Komisija pieņem lēmumu par iespējamu līguma slēgšanu ar pretendentiem, kuriem nav pieprasīta papildu informācija vai dokumenti.
2. Pretendentu, kuriem lūdz iesniegt papildu informāciju vai dokumentus, vai par kuriem pretendentiem pieprasīta informācija no citām kompetentajām valsts institūcijām (kārtības 14. punktā, 16.1., 16.5. apakšpunktā un 17. punktā minētajos gadījumos), pieteikumus izskata atsevišķā Komisijas sēdē pēc papildu informācijas iesniegšanas termiņa beigām vai ātrāk, ja visa papildu pieprasītā informācija vai dokumenti komisijai iesniegti.
3. Komisija izslēdz pretendenta pieteikumu no dalības vērtēšanā gadījumā, ja:
   1. pamatojoties uz Kārtības 17. punktu, pretendents nav iesniedzis papildus pieprasīto informāciju, dokumentus, vai nav gūta pārliecība, ka pretendents spēs nodrošināt Pasākuma mērķa sasniegšanu un piešķirtā finansējuma izlietošanu, atbilstoši Pasākuma īstenošanas nosacījumiem;
   2. atbilst Sankciju likuma 11.2 panta un Regulas (EU) 2022/576 5.l panta pirmajā punktā noteiktajiem nosacījumiem;
   3. neatbilst Noteikumu 15.1. apakšpunkta prasībām – pretendents nav reģistrēts saskaņā ar attiecīgo saimniecisko darbību regulējošo normatīvo aktu prasībām;
   4. neatbilst Noteikumu 15.2. apakšpunkta prasībām – pretendentam nav licence, akreditācijas lapa, sertifikāts attiecīgo pakalpojumu sniegšanai, ja to nepieciešamību nosaka normatīvie akti;
   5. neatbilst Noteikumu 15.4. apakšpunkta prasībām – pretendents pēdējo divu gadu laikā ir būtiski pārkāpis Aģentūras pasākumu īstenošanas nosacījumus;
   6. neatbilst Noteikumu 15.5. apakšpunkta prasībām – uz pretendentu attiecas kāds no PIL 42. panta otrās daļas 4., 6. un 14. punktā minētajiem izslēgšanas noteikumiem, vai pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parāds, tai skaitā valsts sociālās apdrošināšanas obligāto iemaksu parāds, kas kopsummā kādā no valstīm pārsniedz 150 *euro*; neatbilst Noteikumu 109.1 punkta prasībām – pretendents ir izglītības iestāde, kuras pamatuzdevums ir izglītības programmu īstenošana, vai pretendents ir politiskā partija;
   7. Pretendentam ir apturēta finansējuma izmaksa noslēgto līgumu par aktīvo nodarbinātības pasākumu īstenošanu ietvaros saistībā ar aizdomām par būtisku līguma nosacījumu neievērošanu.
4. Komisija pieņem lēmumu par tādu pretendentu pieteikumu atbalstīšanu, kuri nav izslēgti no dalības vērtēšanā un atbilst kārtības 13. punkta prasībām.
5. Ja Pasākuma īstenošanai piešķirtais rezultatīvais rādītājs nav pietiekams visu atbilstošo pretendentu pieteikto praktiskās mācību vietu atbalstīšanai, Komisija atbalsta pretendentu piedāvātās mācību vietas pieteikumu reģistrēšanas secībā Aģentūrā.
6. Komisija pieņem lēmumu:
   1. **izslēgt** pretendenta pieteikumu no dalības vērtēšanā, ja pretendents atbilst Sankciju likuma 11.2 panta un Regulas (EU) 2022/576 5.l panta pirmajā punktā noteiktajam, vai neatbilst Noteikumu 15.1., 15.2., 15.4., 15.5. apakšpunktā un   
      109.1 punktā atrunātajām prasībām;
   2. **atbalstīt** pretendenta piedāvātās praktiskās apmācības vietas, kuras atbilst Noteikumu 15., 16., 17., 74., 109.1, 109.2, 109.3 punktam, Noteikumu 109.11 1. un 109.11 3. apakšpunkta u.c. normatīvo aktu prasībām, vai ir atbalstāmas saskaņā ar kārtības 22. punktā noteiktajiem papildu kritērijiem;
   3. **neatbalstīt** pretendenta piedāvātās praktiskās apmācības vietas, ja:
      1. pretendents neatbilst Noteikumu 15.3. apakšpunkta, 74. punkta, 109.2, 109.3 punkta, 109.11 1. un 109.11 3. apakšpunkta prasībām;
      2. Pasākuma īstenošanai noteiktais rezultatīvais rādītājs ir nepietiekams, lai atbalstītu visu atbilstošo pretendentu piedāvāto praktisko apmācību vietu izveidi.

23.4. **pagarināt administratīvā akta izdošanas termiņu**, ja Komisija konstatē, ka lēmuma pieņemšanai par Pretendenta apstiprināšanu dalībai Pasākumā vai atteikumu apstiprināt tā dalību Pasākumā, Komisijai nepieciešams papildu laiks, kas pārsniedz Administratīvā procesa likuma 64. panta pirmajā daļā noteikto termiņu.

1. Ja viena mēneša laikā no lēmuma pieņemšanas dienas Pasākumam tiek piešķirts papildu rezultatīvais rādītājs, lai atkārtoti lemtu par to pretendentu pieteikto mācību vietu atbalstīšanu, par kurām tika pieņemts Komisijas lēmums “neatbalstīt”, pamatojoties uz kārtības 23.3.2. apakšpunktu, Komisijas priekšsēdētājs sasauc Komisiju. Komisija pieņem lēmumu, atbilstoši kārtības 23. punkta nosacījumiem. Ja viena mēneša laikā papildu rezultatīvais rādītājs Pasākuma īstenošanai netiek piešķirts, atkārtota Komisija netiek sasaukta.

**VI. Lēmuma paziņošana un līguma noslēgšana**

1. Komisija 5 darba dienu laikā pēc lēmuma pieņemšanas dienas atbilstoši Paziņošanas likumā noteiktajai kārtībai nosūta pretendentam lēmumu.
2. Informācija par Komisijas lēmumu “atbalstīt” tiek publicēta Aģentūras mājaslapā.
3. Pretendents Komisijas lēmumu var apstrīdēt Aģentūras direktoram viena mēneša laikā no lēmuma spēkā stāšanās dienas, iesniedzot rakstveida iesniegumu.
4. Lēmumā un Komisijas protokolā norāda, ka ar Komisijas atbalstītajiem pretendentiem līgumu par Pasākuma īstenošanu slēdz viena mēneša laikā no Komisijas lēmuma spēkā stāšanās dienas (lēmums stājas spēkā ar brīdi, kad paziņots adresātam atbilstoši Paziņošanas likumā noteiktajam):
   1. tikai par to praktisko apmācību vietu izveidi, kurā pretendents nodarbinās bezdarbnieku, kurš atbilst pieteikumā norādītajām prasībām un ir Aģentūras norīkots dalībai Pasākumā.
   2. ja pretendents atbildīs *de minimis* atbalsta saņemšanas nosacījumiem saskaņā ar Komisijas regulu (ES) Nr. 2023/2831vai Komisijas regulu (ES) Nr. 717/2014 vai Komisijas regulu (ES) Nr. 1408/2013,
   3. ja Pretendentam nav apturēta finansējuma izmaksa citu noslēgto līgumu par aktīvo nodarbinātības pasākumu īstenošanu ietvaros saistībā ar aizdomām par būtisku līguma nosacījumu neievērošanu.

1. <https://www.latvijasbuvnieki.lv/generalvienosanas/par-generalvienosanos/> [↑](#footnote-ref-3)